Keskustelu mallineesta:Työnsankari

message: Ehdotan tämän jo kaatunutta ja muotoaan muuttanutta diktatuuria ihannoivan mallineen poistoa. Vaikka fi.wikipedia tunnetusti ei ole mikään demokraattinen kokeilu vaan keskiviivasta juuri kyseiseen diktatuuriin päin kallistuva, minusta tällainen malline ei sovi nykyaikaan, ei ole sopinut edes silloin kun käyttäjä sen on tehnyt. Voi olla että nuorimmat käyttäjät eivät tunne eivätkä ymmärrä työn sankarin taustoja. --Abc10 (keskustelu) 23. marraskuuta 2019 kello 09.49 (EET)
replies: text: Tällä on palkittu yli sata wikitoveria jo vuosien ajan joten en kannata tälläisen hyvin vakiintuneen härpäkkeen poistoa eli ikäänkuin palkinnon jälkikäteistä poisottoa. Olisi hyvä jos joku editoisi tuohon sirpin ja vasaran tilalle Wikipedian logon ja samoin CCCP kirjaimien tilalla voisi lukea WIKI. Nuorempaa ikäluokkaa olisi hyvä valistaa kyseisen yhteiskuntakokeilun haitallisuudesta. jni (k) 23. marraskuuta 2019 kello 10.01 (EET)
replies: text: :Pitäkööt palkintonsa, mallineen voi silti poistaa. Herättää outoja mielikuvia, jotka tietysti voivat pitää paikkansa. --Abc10 (keskustelu) 23. marraskuuta 2019 kello 10.07 (EET)
replies: text: ::Mallinetta ei silti voi mitenkään poistaa. Keskustelu on väärässä paikassa. Malline tuottaa käyttäjä- tai keskustelusivuille palkinnon kuvan ja sisällön, ja malline on käytössä yli sadalla sivulla. Mallinetta ei voi poistaa. Tällainen keskustelu sen sijaan pitäisi käydä palkintojen puolella siitä, pitäisikö "Työn sankari" -nimisen palkinnon jakaminen lopettaa. Jos malline poistettaisiin, niin käyttäjäsivujen sisältö muuttuisi käyttäjien tahtomatta. --Pxos (keskustelu) 23. marraskuuta 2019 kello 10.28 (EET)

text: Päätän poistokeskustelun heti. On selvää, että ongelma ei ole tämä malline, joka vain tuottaa kätevästi palkinnon ulkoasun, vaan ongelma koskee sitä, onko Työn sankari -niminen ja sen ulkoasun mukainen palkinto sopiva Wikipediassa. Lisäksi keskustelu koskee myös menneisyyttä eli sitä, pitäisikö tämänkaltainen palkinto poistaa takautuvasti. Mallineen poistaminen ei ole mielekästä. --Pxos (keskustelu) 23. marraskuuta 2019 kello 10.45 (EET)
replies: text: :Ensin poistat siirtopyyntöni, sitten kiellät keskustelun. Kyllä tämä kuvastaa juuri mallineen taustan henkeä. Varmaan joudun kohta  vankilaan tai Siperiaan. Toivoisin nyt laajaa keskustelua tästä mallineesta ja sen sopivuudesta nimenomaan fi.wikipediaan. --Abc10 (keskustelu) 23. marraskuuta 2019 kello 11.08 (EET)
replies: text: ::Tällä hetkellä kaksi asioista ymmärtävää ylläpitäjää on omin sanoin kertonut, että tämä on laajasti käytössä oleva malline, joka sisältää wikikoodia, joka tuottaa tarvittaville sivuille pienen kuvan, jonka se hakee Commonsista, ja lisäksi koodi antaa mahdollisuuden sijoittaa reunuksen sisään omavalintaista tekstiä. Tämä on tekninen ratkaisu, joka tuottaa sellaisen yhteisesti sovitun palkinnon ulkoasun, joka on ollut käytössä noin 15 vuoden ajan. Jos malline poistetaan, sadoille sivulle tulee vain punalinkki ja palkinnot katoavat kokonaan. Mallinetta ei siis ole mitään mieltä poistaa tai keskustella mallineen poistamisesta, kuten on jo sanottukin aiemmin. Laaja keskustelu saadaan toki aikaan niin, että tätä samaa asiaa jankataan monissa kommenteissa. --Pxos (keskustelu) 23. marraskuuta 2019 kello 11.16 (EET)
=== Mallinetekniikasta ===
Mallineet ovat koodinpätkiä, jotka tuottavat sisältämänsä sisällön sille sivulle, johon ne on sisällytetty eli joissa on mallinetta kutsuva koodi. Jos mallinetta ei ole substattu paikalleen, sivun sisältö muuttuu heti kun malline muuttuu. Tämä malline tuottaa joka hetki sadoille käyttäjäsivuille sen sisällön, joka sillä kulloinkin on. Nyt tulee neuvostovenäläisen mitalin kuva ja tekstiä. Vuonna 2010 pienen hetken ajan kuva oli toisenlainen. Palkintoa on jaettu yli kymmenen vuoden ajan ja sadat käyttäjät ovat sen vastaanottaneet ja siirtäneet käyttäjäsivulleen. Jos malline poistetaan tai sen koodia muutetaan, muutokset näkyvät kaikkialla ilman, että käyttäjät voivat siihen yksitellen vaikuttaa. Palkinnoista voidaan keskustella, ja voidaan myös keskustella, pitääkö menneisyyttä muuttaa tarvittaessa. On kuitenkin ymmärrettävä, mitä vaikutuksia on sillä, että malline suorastaan poistetaan tai että sen tuottamaa sisältöä muutetaan. --Pxos (keskustelu) 23. marraskuuta 2019 kello 11.57 (EET)
thread_title:  Poistoehdotus 

message: Mallineet ovat koodinpätkiä, jotka tuottavat sisältämänsä sisällön sille sivulle, johon ne on sisällytetty eli joissa on mallinetta kutsuva koodi. Jos mallinetta ei ole substattu paikalleen, sivun sisältö muuttuu heti kun malline muuttuu. Tämä malline tuottaa joka hetki sadoille käyttäjäsivuille sen sisällön, joka sillä kulloinkin on. Nyt tulee neuvostovenäläisen mitalin kuva ja tekstiä. Vuonna 2010 pienen hetken ajan kuva oli toisenlainen. Palkintoa on jaettu yli kymmenen vuoden ajan ja sadat käyttäjät ovat sen vastaanottaneet ja siirtäneet käyttäjäsivulleen. Jos malline poistetaan tai sen koodia muutetaan, muutokset näkyvät kaikkialla ilman, että käyttäjät voivat siihen yksitellen vaikuttaa. Palkinnoista voidaan keskustella, ja voidaan myös keskustella, pitääkö menneisyyttä muuttaa tarvittaessa. On kuitenkin ymmärrettävä, mitä vaikutuksia on sillä, että malline suorastaan poistetaan tai että sen tuottamaa sisältöä muutetaan. --Pxos (keskustelu) 23. marraskuuta 2019 kello 11.57 (EET)
thread_title:  Mallinetekniikasta 

message: Koska alkukeskustelu meni pääasiassa muualle kuin mallineeseen, toivon tähän käyttäjiltä asiallista keskustelua mallineesta ja sen käytöstä, koska mielestäni tällaista diktatuurivaltioon viittaavaa mallinetta ei fi.wikipediassa tulisi ainakaan käyttää, mieluummin ei edes olla. Tekijä ei ehkä ole ymmärtänyt asiaa, mutta jos tilalla olisi hakaristi ja natsi-Saksan nimi, ehkä ainakin joku ymmärtäisi. Molemmat olivat diktatuureja, joissa miljoonat kuolivat, ja harva haluaa sellaiseen samastua. --Abc10 (keskustelu) 23. marraskuuta 2019 kello 15.46 (EET)
replies: text: Päinvastoin kuin tuossa sanotaan, alkukeskustelu ylempänä käsitteli pääasiassa tai pelkästään tätä mallinetta. Mallineesta on siis jo keskusteltu ja nyt keskustellaan edelleen mallineesta. Olen eri mieltä kuin Abc10 ja en kannata hänen ajatuksiaan koskien tätä mallinetta. Mielipiteeni on perusteltu. Jos joku haluaa sen sijasta keskustella siitä palkinnosta, jonka ilmentymä tämä malline on, taikka siitä, pitääkö jatkossa palkinnon jakaminen lopettaa tai pitääkö palkinnon ulkoasua muuttaa, taikka siitä, muutetaanko yli 10 vuoden aikana jaettujen satojen palkintojen ulkoasua keskitetysti jälkeenpäin oikeastaan ilman palkinnon vastaanottaneiden tietoa, niin toivon voivani kannattaa sellaisen keskustelun käymistä.Mallineen kuvasta on sivuhistorian mukaan päättänyt vuonna 2010 toiminut eriskummallinen projekti. On kuitenkin niin, että palkintojen ulkoasua ja toiminnallisuutta on muutettu tuon komitean linjauksista välittämättä. On myös luotu tämän mallineen rinnalle vaihtoehtoinen Työn sankari -palkintomalline perusteella "ilman sirppiä", missä mitalia esittävää kuvaa on muutettu. Mallineen ja itse palkinnon lisäksi on myös olemassa luokka, jonka nimessä esiintyy sanapari "työn sankari" kuitenkin ilman minkäänlaista kuvaa.--Pxos (keskustelu) 23. marraskuuta 2019 kello 19.13 (EET)

text: Minusta mallineen kuvaa voisi muuttaa.--MAQuire (keskustelu) 23. marraskuuta 2019 kello 19.24 (EET)

text: Minustakin kuvan voisi vaihtaa. Vitsistä on mennyt maku viimeistään nyt kun Putin yrittää pystyttää toista Neuvostoliittoa. --Silvonen (keskustelu) 19. toukokuuta 2022 kello 11.38 (EEST)
replies: text: : En kannata kuvan vaan mallineen vaihtamista, ja tämä koskee vain tulevaisuudessa annettavia palkintoja, ei jo annettuja. Historian vääristely, jollaista tähän mallineeseen kajoaminen olisi, ei edistä mitään. Palkintoja ei ole tapana substata, mutta palkintomallineiden muuttamisen pitäisi mielestäni tapahtua vain teknisistä syistä, jotka muuttavat palkinnon ulkoasua ja sisältöä mahdollisimman vähän. Vaikka itse en loukkaantuisi tämän palkinnon saamisesta, on selvää, että palkintoa vastustavat monet ja se pitää siksi korvata uudella. Onko kenelläkään ehdotuksia siitä, miltä uusi, poliittisesti korrektimpi palkinto näyttää? --Paranaja (keskustelu • muokkaukset) 19. toukokuuta 2022 kello 12.17 (EEST)
thread_title:  Keskustelu mallineesta ja sen käytöstä